Kun Norge og Tyrkia tillater gruveavfall i sjøen | ABC Nyheter
Kun Norge og Tyrkia tillater gruveavfall i sjøen
Natur og Ungdom, Naturvernforbundet og Vevring og Førdefjorden Miljøgruppe inviterer til markering utenfor Stortinget i Oslo. Appellen fra organisasjonene er: §'Det er ikke for seint å snu, redd Førdefjorden!» Foto: Vidar Ruud / NTB scanpix
Bare Norge og Tyrkia stemte mot da Verdens naturvernunion fattet vedtak om å stoppe dumping av gruveavfall i sjøen.
10. sep. 2016 15:51 – Oppdatert 10. sep. 2016 15:55
53 stater støttet vedtaket, som ble gjort under Verdens naturunions verdenskongress på Hawaii, melder VG.
– Norge er i verstingklassen, og den overveldende støtten dette forslaget har fått, viser at vi står svært alene, sier fungerende leder Silje Ask Lundberg i Naturvernforbundet til avisen.
Hun mener Norge har gitt vekk fjordene våre til gruveindustrien i en årrekke.
– Det finnes ikke faglig grunnlag for å hevde at deponi på land generelt er bedre enn deponi i sjø. Vi vil alltid vurdere alternative løsninger mot hverandre, og vurdere fordeler og ulemper, sier klima- og miljøminister Vidar Helgesen (H).
Han sier Norges situasjon er spesiell og at det er årsaken til at Norge ikke er på linje med flertallet av land i denne saken:
Verdens naturunion ble grunnlagt i 1948, og samler 111 statlige forvaltningsorganer og over 800 ikke-statlige organisasjoner.